stanford-oval/wikipedia huggingface dataset:
Shut Up

| --- | --- |
 שיר בביצוע אריאנה גרנדה
 מתוך האלבום Positions
 יצא לאור:  30 באוקטובר 2020
 פורמט:  הזרמת מוזיקה • הורדה דיגיטלית
 סוגה:  R&B
 שפה:  אנגלית
 אורך:  2:37
 חברת תקליטים:  ריפבליק
 כתיבה:  כותבים שונים
 הפקה:  מפיקים שונים
 
Shut Up הוא שיר שהקליטה הזמרת-יוצרת האמריקאית אריאנה גרנדה, מתוך אלבום האולפן השישי שלה, Positions. השיר יצא לאור ב-30 באוקטובר 2020, ביחד עם שאר שירי האלבום, על ידי חברת התקליטים ריפבליק רקורדס.
רקע וכתיבה

השיר נכתב על ידי גרנדה, בשיתוף עם טומי בראון, מיסטר פרנקס, פיטר לי ג'ונס, טיילה פרקס, טראוויס סיילס ומייקל פוסטר והופק על ידי בראון, פרנקס, סיילס וג'ונסון. השיר הוא שיר רית'ם אנד בלוז עכשווי, המלווה בתזמורת של כלי מיתר. השיר משמש כרצועה הפותחת של האלבום. גרנדה צייצה בעמוד הטוויטר שלה כי זהו השיר הראשון שכתבה עבור האלבום.
תוך מספר ימים, צבר השיר למעלה מ-8 מיליון השמעות ברשת הזרמת המדיה ספוטיפיי.
ביקורת

יחד עם צאת האלבום, סקרו את השיר מבקרי מוזיקה שונים, והפנו כלפיו בעיקר ביקורות חיוביות. מגזין הבילבורד דירג את השיר כשיר השישי הטוב ביותר באלבום, באומרו: "רצועת הפתיחה ב-Positions היא ממלכתית ומפוארת: גרנדה נותנת עדכון על חייה על ידי פיטוריהם של מי שמתיימרים לדעת הכל על כך, בעוד מיתרים והרמוניות הופכות את המברשת לרומן דקדנטי". במגזין וראייטי נכתב כי השיר "מהנה מאוד מבחינה מוזיקלית, אך המסר ההגנתי שלה לא יישא התייחסות מתמשכת". האנה מילרה מ-NME טענה כי השיר מהווה "תקדים לכל שיא". בובי אוליבייר מ-Spin כתב שאף על פי שהשיר "מהיר ומהנה", סיומו "לא ממש מתאים".
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 28 |  |
|  אוסטרליה | מצעד הסינגלים האוסטרלי | 45 |  |
|  ארצות הברית | בילבורד הוט 100 | 47 |  |
|  יוון | IFPI Greece | 95 |  |
|  צרפת | SNEP | 193 |  |
|  קנדה | קנדה הוט 100 | 41 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 30 באוקטובר 2020 | הזרמת מוזיקה • הורדה דיגיטלית | ריפבליק |  |
Turnkey

Turnkey (לעיתים turnkey project או turnkey operation) היא שיטה לניהול פרויקטים של בנייה ותשתיות, בה הקבלן המבצע או החברה המבצעת אחראית לביצוע הפרויקט באופן כולל, לעיתים אף משלב התכנון המפורט, דרך שלב הביצוע, ועד להשלמת הפרויקט שהוא מוכן לפעולה. המונח משמש גם לניהול פרויקטים בענף מערכות המידע והמחשוב, בעיקר בפרויקטים של שילוב מערכות (אינטגרציה), בה החברה המבצעת אחראית לביצוע הפרויקט באופן מלא עד למסירתו ללקוח, עבור סכום שמוסכם מראש. שימוש נוסף המקובל בענף הנדל"ן בארצות הברית, הוא של שיווק דירות או בתים כשהם מעוצבים ומרוהטים (turnkey units), כלומר מוכנים לשימוש מיידי.
מקור השם

המילה באנגלית מתייחסת לעובדה שהלקוח, לאחר שפרויקט הושלם, רק צריך ל"סובב מפתח" כדי שהוא יהיה פעיל. האקדמיה ללשון העברית הציעה לתרגם את המונח ל"מוּכָן לְהַפְעָלָה". בעיתונות העסקית בישראל נפוץ השימוש בתרגום "עַד מפתח". בצרפתית השיטה נקראת Clé en main, כלומר "מפתח ביד".
יתרונות

השיטה מספקת מספר יתרונות עבור מזמין הפרויקט:
הורדת הסיכון הפיננסי, מאחר שעלות הפרויקט נקבעת מראש, לעיתים אחרי מכרז בו יש מספר מציעים. המזמין אינו חשוף לעליית מחירי התשומות, חומרי הגלם, או שינויים בשערי מטבע חוץ.
העברת האחריות לניהול הפרויקט, כולל זמן ומשאבי אנוש לקבלן המבצע.
העברת חלק או כל הסיכונים בפרויקט אל הקבלן. לדוגמה, אם יש איחור בביצוע העלות הנוספת היא של הקבלן המבצע.
דוגמאות

מתקן ההתפלה אשדוד הוקם בשיטת "Turnkey". חברת מקורות פרסמה מכרז בו החברה הזוכה, הייתה אחראית לתכנון המתקן, רכישת הציוד והתקנתו, הרצה ובדיקה שלו, תמורת מחיר עליו התחייבה בהצעה שהגישה. חברת מקורות קיבלה אחר כך את המתקן כשהוא מוכן לתפעול. זאת לעומת מתקני ההתפלה האחרים בישראל, בהם הזכיין מימן והקים את המתקן, ומפעיל אותו תמורת תשלום שהוא גובה ממקורות עבור המים המותפלים.
קבוצת ברן - חברה ישראלית העוסקת במתן שירותי הנדסה, בינוי ותשתיות, המתמחה בביצוע פרויקטים הנדסיים במתכונת Turnkey. לדוגמה, החברה הקימה מפעל חדש עבור חברת טאואר סמיקונדקטור במגדל העמק בעלות של 200 מיליון דולר, והוא נמסר כשהוא מוכן להפעלה.
ראו גם

שותפות ציבורית-פרטית
בנה-הפעל-העבר
הערות שוליים

↑  עמית בוהנסקי, ‏הדרך הנכונה למיקור חוץ, באתר גלובס, 1 במרץ 2010
↑  גיא נרדי, ‏למכירה דירה מתצוגה: כך הפכו הדירות המרוהטות לדוגמה לעוד מוצר נדרש, באתר גלובס, 1 בינואר 2020
↑  מוּכָן לְהַפְעָלָה, באתר האקדמיה ללשון העברית
↑  לדוגמה: הארץ, תהל בוחנת רכישת חברות ב-20 מיליון ד', באתר TheMarker‏, 11 באוקטובר 2005
↑  רויטל לוי-שטיין,מאת עמירם כהן, 120 מ' ד' יושקעו בהקמת מתקן ההתפלה באשדוד; מקורות העבירה טיוטת המכרז, באתר הארץ, 13 במאי 2001
↑  ברן-ח.מר: ההיי-טק של הנדל"ן, באתר גלובס, 18 באוקטובר 1999
↑  ליאור כגן, חברת מייסנר-ברן תבצע את השלב העיקרי בהקמת מפעל טאואר המוערך ב-170 מיליון דולר, באתר TheMarker‏, 30 בינואר 2001
ליאור כגן, ברן ושותפתה הגרמנית יקימו את המפעל החדש של טאואר בהשקעה של 200 מיליון דולר, באתר TheMarker‏, 21 באוגוסט 2000
Vegan Friendly (להקה)

| --- | --- |
 סוגה:  רוק, אינדי, רוק מתקדם
 אתר רשמי
 חברים
 גבע אלון (שירה, גיטרה), ג'נגו (גיטרה בס, שירה), אסף רייס (תופים)
 
Vegan Friendly היא להקת סופרגרופ שמורכבת מגבע אלון (שירה, גיטרות), ג'נגו (שירה, בס) ואסף רייס (תופים).
לאחר שג'נגו ואסף ליוו את אלון בהופעותיו אלון פנה אליהם עם הרעיון להקים את הלהקה.
כל חברי הלהקה טבעוניים ומכאן שם הלהקה.
בשנת 2016 הלהקה הוציאה את הסינגל Cows ואת הסינגל Wild Life.
בשנת 2017 יצא הסינגל השלישי של הלהקה Waterfall ובאוגוסט אותה שנה יצא אלבומם הראשון שנקרא כשם הלהקה.
ביולי חממה הלהקה את ההופעה של הפיקסיז בקיסריה.
בשנת 2018 הלהקה לוותה את יהודה פוליקר בשיר חדש.
הערות שוליים

↑   חי על הקצה: Vegan Friendly, סרטון  באתר יוטיוב (אורך: 23:13)
↑   Waterfall, וידאו קליפ של השיר  באתר יוטיוב (אורך: 4:23)
↑   יהודה פוליקר - תבוא, וידאו קליפ של השיר  באתר יוטיוב (אורך: 4:23)
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
Mr. Scruff

| --- | --- |

 לידה:  10 בפברואר 1972 (בן 52) מקספילד, הממלכה המאוחדת 
 שם לידה:  Andrew Carthy
 שם במה:  Mr. Scruff 
 מוקד פעילות:  הממלכה המאוחדת 
 תקופת הפעילות:  מ-1992 
 מקום לימודים:  אוניברסיטת שפילד האלאם 
 סוגה:  מוזיקת דאנס אלקטרונית, טריפ הופ, האוס, אלקטרו סווינג, נו ג'אז, צ'יל אאוט,
 שפה מועדפת:  אנגלית 
 כלי נגינה:  DAW, סאמפלר, פטיפונים
 חברת תקליטים:  נינג'ה טיון 
 www.mrscruff.com
 פרופיל ב-IMDb
 
אנדרו קארת'י (נולד ב-10 בפברואר 1972), הידוע יותר בשם הבמה שלו Mr. Scruff, הוא מפיק תקליטים ודי ג'יי אנגלי. הוא גר בסטרטפורד, מנצ'סטר רבתי ולמד אמנות בקמפוס אוניברסיטת שפילד האלאם. לפני שהחל להתפרנס רק ממוזיקה עבד כסדרן בסופרמרקט "Kwik Save".
שם הבמה שלו נוצר בהשראת הזיפים שלו, כמו גם סגנון הרישום החופשי שלו. הוא עוסק כתקליטן מאז 1992, בהתחלה במנצ'סטר וסביבתה ואחר כך בכל רחבי המדינה. הוא ידוע כתקליטן המנגן סטים מרתוניים (לעיתים קרובות יותר משש שעות), בטעם המוזיקלי האקלקטי שלו, אהבתו לשתיית תה, וביצירת ודימויים ואנימציות מוזרות הקשורים למוזיקה שלו. בראיון אמר: "זה עניין של מאמץ רב ותשומת לב לפרטים. אני מתעצבן אם אני לא לוקח סיכונים. אני מאוד קשה עם עצמי."
קריירה

קארת'י החל לתקלט בביתו בשנת 1984 בהשראת מיקסים ששמע של "Street Sounds Electro"(אנ') ולדבריו היה שמח להמשיך בתחביב זה, ולא היו לו אמביציות להופיע. בשנת 1992 הוא מכר מספר עותקים של מיקסטייפ היפ-הופ. ב-1994 הוא מסר כמה הקלטות ומיקסים לבארני דודלבאג ובמהרה השיג חוזה הקלטות והחל להופיע במועדונים מקומיים. התקליט הראשון של מיסטר סקראף היה 12 אינץ' בשם "Hocus Pocus", שיצא לאור בלייבל המנצ'סטרי הקטן, "Robs Records" . לאחר מכן יצאו עוד סינגלים והאלבום הראשון שלו ("Mr. Scruff"), בחברת הבת של "Robs Records", ‏ "Pleasure Music". לאחר תקופה קצרה שעבד עם מארק ריי, הוא עבר ללייבל הגדול "Ninja Tune" בו הוציא את האלבומים "Keep It Unreal" ב-1999 ו-"Trouser Jazz" ב-2002.
הלהיט הבולט ביותר שלו, "!Get a Move On", בנוי סביב "(Bird's Lament (In Memory of Charlie Parker", שיר של Moondog (אנ') ונעשה בו שימוש במספר פרסומות, החל ממכוניות לינקולן ווולוו ועד ל-France Télécom וביטוח GEICO.
בשנת 2004, הקליט סקראף את "Keep It Solid Steel Volume 1", הראשון בסדרה מיקסים של תקליטנים של "Ninja Tune". המיקס נועד להציג את הז'אנרים השונים והאקלקטיים שמאפיינים את סגנון התקלוט של Mr. Scruff, המתבסס על אוסף התקליטים שלו, שמונה עשרות אלפי תקליטים.
ביולי 2008 יצא לאור "Southport Weekender Volume 7", אלבום כפול בסדרת Southport Weekender, שהוקלט בכפר נופש שנבנה במיוחד בסאות'פורט, מרסיסייד. הדיסק הראשון היה מיקס של תקליטני הנו-ג'אז הגרמניים Jazzanova, והשני היה מיקס של מוזיקת נשמה של Mr. Scruff.
ב-2008 נוסדה חברת תקליטים עצמאית חדשה, "Ninja Tuna", שיתוף פעולה בין סקראף ללייבל "Ninja Tune". הסינגלים האחרונים של Mr. Scruff והאלבום "Ninja Tuna" יצאו כולם בלייבל החדש. חברת מיקרוסופט בחרה מתוך האלבום את הרצועה "Kalimba" – שיר פופ רוק, עם סינתיסייזרים, והשפעות של ג'אז, אלקטרוני ודאנס פופ – לשמש כמוזיקת הדגימה עבור Windows 7 כדי להדגים את Windows Media Player החדש.
ב-19 במאי 2014 יצא לאור אלבום האולפן החמישי של Mr. Scruff, בשם "Friendly Bacteria", גם הוא בלייבל "Ninja Tuna".
במהלך הקריירה שלו הקליט סקראף מגוון רחב של רמיקסים וגם הפיק שירים עבור אמנים אחרים.
סגנון > עבודת אומנות

עטיפות האלבומים של מיסטר סקראף, סרטוני המוזיקה, המרצ'נדייס והאתר הרשמי שלו ידועים במראה המצויר השובב שלהם; הקריקטורות מצוירות על ידי סקראף עצמו, במה שהוא מכנה "סגנון תפוחי אדמה". התמונות והאנימציות מוקרנות גם על מסכים גדולים במהלך ההופעות שלו. סקראף גם צייר קריקטורות עבור מגזיני מוזיקה כמו "Jockey Slut" בשנות ה-90.
סגנון > תה

בסביבות שנת 2000 מיסטר סקראף החל למכור תה מחדר קטן במועדון ה-Music Box במנצ'סטר שם שימש בתקליטן, ותרם את ההכנסות לצדקה. כשהחל להופיע בסיבובי הופעות, לקח איתו את המיזם וצבר מוניטין של "התקליטן עם חנות התה". בהופעות בפסטיבלים, כמו "Big Chill" ו-WOMAD, הוקמו דוכני תה או אוהלים, שהיו פתוחים למשך כל הפסטיבלים. לאחר מכן הקים סקראף חברת תה מקוונת, "Make Us a Brew", ויצר מגוון משלו של שקיות תה בסחר הוגן שנמכרו בעבר ברשתות חנויות הכלבו Selfridges, Waitrose ו-Booths. האתר הרשמי שלו עדיין מוכר את האביזרים הממותגים הקשורים לתה, כולל קומקומים, ספלים ומגבות תה, אך התה אינו נמכר עוד מכיוון שחברת "Make Us a Brew" פורקה בספטמבר 2013.
דיסקוגרפיה > אלבומים > אלבומי אולפן

Mr. Scruff (Pleasure Music, 9 May 1997)
Keep It Unreal (Ninja Tune, 14 July 1999) UK #175
Trouser Jazz (Ninja Tune, 16 September 2002) UK #29
Mrs. Cruff (Ninja Tune, reissue of Mr. Scruff with additional tracks, 5 May 2005) UK #195
Ninja Tuna (Ninja Tune, 6 October 2008) UK #60
Bonus Bait (Ninja Tune, 9 February 2009)
Friendly Bacteria (Ninja Tune, 19 May 2014)
דיסקוגרפיה > אלבומים > מיקסים ואלבומי אוסף

Heavyweight Rib Ticklers (Compilation album, Unfold Recordings, 11 February 2002)
Keep It Solid Steel Volume 1 (DJ mix album, Ninja Tune, 1 January 2004)
Big Chill Classics (Compilation album, Resist Music, 21 August 2006)
Southport Weekender Volume 7 (DJ mix album – Disc 2 mixed by Mr. Scruff, Concept Records, 21 July 2008)
Mr. Scruff Feat. Alice Russell (Music Takes Me Up, 2008)
הערות שוליים

↑  Mr Scruff – No Pies For 200 Yards, Video. Contactmusic.com. Retrieved 2012-04-16.
↑  "Mr Scruff Interview". Interview. BBC.co.uk (BBC Norfolk). נבדק ב-12 במאי 2009. {{cite web}}:  (עזרה)
↑  Mr. Scruff interview “I began hunting for music obsessively” | Skiddle, Skiddle.com, ‏27-10-2022 (באנגלית)
1 2  "About Mr. Scruff". "About" page. Mr. Scruff. אורכב מ-המקור ב-30 ביוני 2017. נבדק ב-18 בפברואר 2008. {{cite web}}:  (עזרה)
↑  "Mr. Scruff – Get A Move On / Ug". Database entry. Discogs. נבדק ב-18 בפברואר 2008. {{cite web}}:  (עזרה)
↑  Callum Reece, 100% Vinyl: Mr Scruff, MIXMAG, ‏29 July 2014
↑  "Mr. Scruff – He Wants Your Soul". Music article. three d world. אורכב מ-המקור ב-1 באוגוסט 2008. נבדק ב-12 באוגוסט 2008. {{cite web}}:  (עזרה)
↑  "Mr. Scruff: Ninja Tuna". Catalogue entry. Ninja Tune. נבדק ב-12 במאי 2009. {{cite web}}:  (עזרה)
↑  "Mr. Scruff Official Forum". Forum thread: "Tell me about your cartoons". Mr. Scruff. אורכב מ-המקור ב-7 באוקטובר 2011. נבדק ב-18 בפברואר 2008. {{cite web}}:  (עזרה)
↑  McKeever, Gerry (25 בנובמבר 2008). "Mr Scruff Interview". The Sunday Mail. Reach plc. אורכב מ-המקור ב-27 בדצמבר 2008. נבדק ב-11 בדצמבר 2008. {{cite web}}:  (עזרה)
↑  "Make Us a Brew Tea Company Limited". companieshouse.gov.uk. נבדק ב-7 ביולי 2017. {{cite web}}:  (עזרה)
↑  Woo, Rob. "Return of Mr. Scruff", Exclaim!, December 2008.
↑  "Mr. Scruff: Ninja Tuna". Catalogue entry. Ninja Tune. נבדק ב-12 במאי 2009. {{cite web}}:  (עזרה)
| --- | --- |
בקרת זהויות :  GND: 135150108  ISNI: 0000 0000 7909 9218  LCCN: no2007115209  MusicBrainz: 234bab50-2f04-4d21-8f91-df93ef554855  NKC: xx0034215  SUDOC: 088521257  VIAF: 12096490   WorldCat (עם VIAF): 12096490
Mr. Right Now

"Mr. Right Now" הוא שיר של הראפר מאטלנטה 21 סבאג' והמפיק המוזיקלי האמריקאי מטרו בומין בהשתתפות הראפר הדרייק. הוא יצא לאור ב-2 באוקטובר 2020, כרצועה הפותחת מתוך אלבום האולפן המשותף של 21 סבאג' ומטרו בומין, Savage Mode II. הוא נשלח לרדיו הקצבי בארצות הברית ב-13 באוקטובר 2020, לצד "Runnin", כסינגלים המובילים מתוך האלבום.
השיר נכנס למקום העשירי במצעד הבילבורד הוט 100.
רקע

השיר מסמן את שיתוף הפעולה הרביעי של 21 סבאג' ודרייק, לאחר "Sneakin'‎",‏ "Sacrifices" ושיר מודלף בשם "Issa". שני הראפרים העניקו אחד לשני שרשראות לאחר צאת השיר.. לימים, הוציאו השניים אלבום משותף בשם Her Loss בשנת 2022.
הרכב ומילים

השיר תואר כבלדה בעלת נטייה ל-R&B המכילה אינסטרומנטל פשוט. בשיר חושף דרייק כי יצא עם הזמרת סיזה בשנת 2008. סיזה אישרה זאת בסדרת ציוצים בטוויטר, אך אמרה שהם יצאו למעשה ב-2009, בהנחה שדרייק "פשוט חורז בתמימות את 2008 עם wait". סיזה, שהייתה אז בת 17 או 18, הדגישה כי מערכת היחסים ביניהם הייתה "תמימה לחלוטין". דרייק הזכיר את סיזה בעבר בשירו "Diplomatic Immunity" משנת 2018, בו הוא אמר שהוא מכיר את סיזה "ממש מזמן".
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטרליה | מצעד הסינגלים האוסטרלי | 39 |  |
|  איסלנד | הפלייליסט | 31 |  |
|  אירלנד | מצעד הסינגלים האירי | 23 |  |
|  ארצות הברית | בילבורד הוט 100 | 10 |  |
|  ארצות הברית | מצעד שירי ה-R&B/היפ-הופ | 6 |  |
|  ארצות הברית | מצעד השירים הקצביים | 6 |  |
|  הולנד | מצעד 40 הסינגלים ההולנדיים | 85 |  |
|  הממלכה המאוחדת | מצעד הסינגלים הבריטי | 28 |  |
|  ניו זילנד | המצעד הניו זילנדי הרשמי | 3 |  |
|  פורטוגל | מצעד הסינגלים הפורטוגזי | 63 |  |
|  צרפת | SNEP | 125 |  |
|  קנדה | קנדה הוט 100 | 9 |  |
|  שווייץ | המצעד השווייצרי | 48 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B/היפ-הופ | 65 |  |
|  ארצות הברית | מצעד השירים הקצביים | 43 |  |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | זהב | 40,000 |
| ארצות הברית (RIAA) | פלטינה | 1,000,000 |
Turn Up the Radio

Turn Up the Radio (בעברית: הגבירי את הרדיו) הוא סינגל שהוקלט על ידי הזמרת האמריקאית מדונה. השיר יצא לאור ב-2 באפריל 2012, כסינגל השלישי מתוך אלבומה ה-12, MDNA. את השיר כתבה מדונה ביחד עם מרטן סולבג, מייקל טורדג'מן, ג'ייד ויליאמס, מארק לגט וג'ארד וושבורן.
וידאו קליפ

הווידאו קליפ הנלווה של השיר צולם בפירנצה, איטליה ב-18 וב-19 ביוני 2012. במאי הקליפ היה טום מונרו שהפיק וביים עבורה גם את הקליפ של "Give It 2 Me". כשהייתה באמצע סיבוב ההופעות "The MDNA Tour", החליטה מדונה כי היא תפסיקו לטובת צילום הקליפ לשיר בסטודיו ארטמיו פראנצי. על פי ה-"דיילי מייל", נאמר כי בקליפ מדונה תיסע במכונית ישנה והיא תצבע את שיערה לבלונד. רשת האופנה "באלמין", סיפקה את התלבושות עבור הקליפ, והוא פורסם ב-16 ביולי 2012, עם תצוגה מקדימה שפורסמה כבר ב-13 ביולי 2012.
הקליפ מתחיל כאשר ניתן לראות את מדונה כשהיא בורחת מצלמי פפראצי, אל תוך מכוניתו של הנהג שלה. לאחר מכן הנהג מדליק את הרדיו והיא נרגעת בהדרגה. לאורך הנסיעה, ממשיכים הצלמים לרדוף אחרי מדונה והיא בורחת מהם.
נכון לאוקטובר 2017, מונה הצפיות של הקליפ עומד על כ-10 מיליון צפיות.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד השירים הנמכרים | 3 |  |
|  הממלכה המאוחדת | מצעד הסינגלים הבריטי | 175 |  |
|  ולוניה | אולטראטופ 40 | 13 |  |
|  יפן | יפן הוט 100 | 68 |  |
|  ספרד | PROMUSICAE | 30 |  |
|  פלנדריה | אולטראטופ 50 | 20 |  |
|  קוריאה הדרומית | סירקל צ'ארט | 125 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 33 |  |
|  ארצות הברית | מצעד שירי דאנס הנמכרים ביותר | 21 |  |
|  ארצות הברית | מצעד השירים הנמכרים | 38 |  |
היסטוריית יציאות לאור

| מדינה | תאריך | פורמט | חברת תקליטים | מקור |
| --- | --- | --- | --- | --- |
| איטליה | 29 ביוני 2012 | רדיו להיטים | אינטרסקופ |  |
| אוסטרליה | 3 באוגוסט 2012 | הורדה דיגיטלית - רמיקסים | אינטרסקופ |  |
| ניו זילנד | 3 באוגוסט 2012 | הורדה דיגיטלית - רמיקסים | אינטרסקופ |  |
| בריטניה | 5 באוגוסט 2012 | הורדה דיגיטלית - רמיקסים | אינטרסקופ |  |
| מקסיקו | 7 באוגוסט 2012 | הורדה דיגיטלית - רמיקסים | אינטרסקופ |  |
| ארצות הברית | 7 באוגוסט 2012 | הורדה דיגיטלית - רמיקסים | אינטרסקופ |  |
| גרמניה | 17 באוגוסט 2012 | הורדה דיגיטלית - רמיקסים | אינטרסקופ |  |
| ארצות הברית | 25 בספטמבר 2012 | רדיו עכשווי | אינטרסקופ |  |
The Yes Album

The Yes Album הוא האלבום השלישי של להקת הרוק המתקדם הבריטית, יס. האלבום יצא ב-1971 על ידי חברת אטלנטיק רקורדס. זהו האלבום האחרון בו השתתף הקלידן טוני קיי עד 1983, והראשון בו השתתף הגיטריסט סטיב האו, שהחליף את פיטר בנקס ב-1970. האלבום נכתב ונעשו עליו חזרות בחווה באזור דוון, שפעם היה בית הקלטות, וכיום ביתו של סטיב האו.
עם יציאתו של האלבום, הגיע למקום הרביעי במצעד האלבומים הבריטי. ומוקם במקום ה-40 במגזין הבילבורד בארצות הברית, שם זכה האלבום למעמד אלבום פלטינה. The Yes Album הוא האלבום הראשון של הלהקה שהביא אותה לקריירה מצליחה, ולהכרה בין-לאומית האחרים הם Fragile (1971) ו-Close to the Edge (1972).
סולן הלהקה ג'ון אנדרסון הידוע כ-Jon Anderson, נכתב בקרדיט כ-John Anderson. בקרוב, אנדרסון יוציא את ה-"h" משמו הפרטי.
בעטיפת האלבום, נראה טוני קיי עם גבס מתאונת דרכים שחווה לפני צילום האלבום.
הבסיסט/סולן של להקת ראש גדי לי, אמר בריאיון ל-The Quietus, שזהו אחד מהאלבומים האהובים עליו ביותר.
רקע

סטיב האו כבר הצטרף להרכב, וניגן ברחבת הבמה. שירי האלבום ארוכים ומורכבים יותר מאלה שבשני האלבומים הראשונים כמו "Yours Is No Disgrace", "Starship Trooper", ו-"Perpetual Change". דבר זה גם יקרה באלבומים Close to the Edge, Tales from Topographic Oceans ו-Relayer.
צלילי החלל האלקטרוניים של הגיטרה ב"Starship Trooper" הושגו באמצעות פלאנג'ינג, מכשיר שהיה חדש יחסית בזמן ההקלטה.
טוני קיי העדיף לנגן על אורגן האמונד ופסנתר מאשר על הכלים החדשים באותה התקופה כמו: המוג. זוהי הסיבה שבה קיי הוחלף בריק וייקמן מלהקת Strawbs (וייקמן עצמו התנסה בקלידים החדשים).
בשנת 2000 במגזין Q, האלבום נבחר במקום ה-86 ברשימת 100 האלבומים הבריטים הטובים ביותר.
הסולו האקוסטי של האו ב-"Clap" (בדרך כלל בשגיאה קוראים לו "The Clap"), הושפע כבדות מהקטע של דייבי גרהאם, "Fingerbuster". הקטע נכתב כדי לחגוג את הולדת בנו של האו, דילן.
לפי דבריו של אליס קופר בתוכנית הרדיו שלו, לילות עם אליס קופר, אנדרסון טען שהוא כתב את שני החלקים הראשונים של "Starship Trooper" לבד, אם כי החלק "Disillusion" (שהתפתח משיר מוקדם של הלהקה "For Everyone", נשמע ב-Something's Coming: The BBC Recordings 1969–1970 וThe Word is Live ולכן הקרדיט גם ניתן לכריס סקווייר.
החלק Würm של "Starship Trooper" הוא הקדנצה מתמשכת של אקורדים (G-EB-C) של נגינה בהרכב וחזרה: ליווי ראשון: גיטרה חשמלית בערוץ סטריאו בערוץ ימני, ואז גיטרה אקוסטית, דוושות בס, ותופים מהערוץ האמצעי, אז גיטרה, אורגן ובס עם טרמולו ודיסטורשן בערוץ השמאלי, ואז מתחיל את סולו הגיטרה, שמתחלף מצד לצד. כל החלק נמשך 3 וחצי דקות. "Würm" התפתח במקור משיר בשם "Neither Street" על ידי להקתו הקודמת של האו, Bodast. בעוד "Würm" (ללא אומלאוט על "U") משמעותו באנגלית עתיקה היא "דרקון", Würm הוא נהר בגרמניה, מה שנותן את שמו לעידן קרח בגאולוגיה.
רשימת השירים

| מס' | שם | כותב(ים) | משך |
| --- | --- | --- | --- |
| 1. | Yours Is No Disgrace  | ג'ון אנדרסון, כריס סקווייר, סטיב האו, טוני קיי, ביל ברופורד | 9:41 |
| 2. | Clap (הוקלט בהופעה חיה)  | האו | 3:17 |
| 3. | Starship Trooper  | אנדרסון, האו, סקווייר | 9:25 |
| 4. | I've Seen All Good People  | אנדרסון, סקווייר | 6:56 |
| 5. | A Venture  | אנדרסון | 3:18 |
| 6. | Perpetual Change  | אנדרסון, סקוויר | 8:54 |
| רצועות בונוס במהדורת SCAD משנת 2003> מס' | רצועות בונוס במהדורת SCAD משנת 2003> שם | רצועות בונוס במהדורת SCAD משנת 2003> כותב(ים) | רצועות בונוס במהדורת SCAD משנת 2003> משך | רצועות בונוס במהדורת SCAD משנת 2003>  | רצועות בונוס במהדורת SCAD משנת 2003>  | רצועות בונוס במהדורת SCAD משנת 2003>  | רצועות בונוס במהדורת SCAD משנת 2003>  | רצועות בונוס במהדורת SCAD משנת 2003>  | רצועות בונוס במהדורת SCAD משנת 2003>  |
| --- | --- | --- | --- | --- | --- | --- | --- | --- | --- |
| 7. | I've Seen All Good People: Your Move‏ (גרסת סינגל)   | אנדרסון | 3:00 |  |  |  |  |  |  |
| 8. | Starship Trooper: Life Seeker‏ (גרסת סינגל)   | אנדרסון | 3:28 |  |  |  |  |  |  |
| 9. | Clap‏ (גרסת סטודיו)   | האו | 4:28 |  |  |  |  |  |  |
ביצוע

ג'ון אנדרסון – שירה, כלי הקשה
כריס סקווייר – גיטרת בס, קולות
סטיב האו – גיטרות, לאוד ב-"Your Move", קולות
טוני קיי – אורגן האמונד, פסנתר, מוג
ביל ברופורד – תופים, כלי הקשה
קולין גולדרינג – הקלטה ב-"Your Move"
The X Factor (אלבום)

The X Factor הוא אלבום האולפן ה-10 של להקת ההבי מטאל הבריטית איירון מיידן. זהו האלבום הראשון בו השתתף הסולן החדש בלייז ביילי שהחליף את ברוס דיקינסון לאחר שזה האחרון פרש.
בעטיפת האלבום נראה קמע הלהקה, אדי, כאשר הוא נמצא בתוך סוג של מתקן עינויים בו הוא עובר לובוטומיה. בחלק מההוצאות של האלבום, יצאה עטיפה אחרת, בה רואים את אדי ממרחק רב בתוך מכשיר עינויים, מאחוריו נמצא איקס גדול.
ה-X בשם האלבום מציין את העבודה שזהו אלבומה העשירי של הלהקה (בספרות רומיות, X הוא עשר).
זהו האלבום השני של איירון מיידן שבו אין שיר הנושא את שם האלבום (הראשון היה Piece Of Mind).
אלבום זה קודר יותר בהשוואה לאלבומים הקודמים בגלל בעיות האישיות של האריס בזמן כתיבתו ובראשן גירושיו, דבר הניתן לראות גם בתמונת הקאבר לאלבום.
האלבום לא זכה להצלחה רבה עם צאתו וקיבל ביקורות רבות מאת המעריצים של איירון מיידן, שהתקשו לקבל את הסולן החדש והסגנון החדש אותו הביא לאיירון מיידן.
נושאי שירים

שני השירים שיצאו כסינגלים מהאלבום הם "Man on the Edge" ו-"Lord of the Files". שני אלה, ביחד עם "Sign of the Cross" נשארו ברשימת השירים אותם מבצעים איירון מיידן בהופעות חיות גם לאחר חזרתו של ברוס דיקינסון ללהקה בשנת 1999. את שני האחרונים ניתן למצוא באלבומים חיים- גרסה חיה של "Sign of the Cross" ניתן למצוא באלבום ההופעה Rock in Rio ואת "Lord of the Flies" באלבום ההופעה Death on the Road
"The Edge of Darkness" מבוסס על ספרו המפורסם ביותר של ג'וזף קונרד, לב המאפליה, "Man on the Edge" על סרט בשם "Falling Down" משנת 1993. השיר "Lord of the Flies" מבוסס על הספר בעל אותו שם, בעל זבוב.
השיר "Sign of the Cross" מספר על איש הסובל מהאינקוויזיציה הספרדית. כמו כן השיר משתמש בציטוטים מספרו של אומברטו אקו, שם הוורד. זהו הוא השיר השני הארוך ביותר של איירון מיידן באורך כולל של 11:17, כאשר רק "Rime of the Ancient Mariner" מהאלבום Powerslave עולה עליו באורכו.
רשימת השירים

| מס' | שם | כותב(ים) | משך |
| --- | --- | --- | --- |
| 1. | Sign of the Cross  | האריס | 11:17 |
| 2. | Lord of the Flies  | האריס, גרס | 5:03 |
| 3. | Man on the Edge  | גרס, בלייז | 4:13 |
| 4. | Fortunes of War  | האריס | 7:23 |
| 5. | Look for the Truth  | האריס, גרס, בלייז | 5:10 |
| 6. | The Aftermath  | האריס, גרס, בלייז | 6:20 |
| 7. | Judgement of Heaven  | האריס | 5:12 |
| 8. | Blood on the World's Hands  | האריס | 5:57 |
| 9. | The Edge of Darkness  | האריס, גרס, בלייז | 6:39 |
| 10. | 2 A.M.  | האריס, גרס, בלייז | 5:37 |
| 11. | The Unbeliever  | האריס, גרס | 8:10 |
| משך כולל: | משך כולל: | משך כולל: | 71:02 |
השתתפו באלבום

בלייז ביילי - סולן
סטיב האריס - גיטרה בס
דייב מארי - גיטרה חשמלית
יאניק גרס - גיטרה חשמלית
ניקו מק'בריין - תופים